10 moet-lees-stories: Maandag 6 April 2020 | Netwerk24
Hiermee die 10 moet-lees-stories op Maandag 6 April 2020.
1. Dís impak van 21 dae inperking op ekonomie – Resbank
Selfs as die staat van inperking net 21 dae duur, kan meer as 370 000 mense hul werk in die formele sektor verloor en kan 1 600 ondernemings bankrot speel. Daarby gaan dié drie weke -2,6% tot ekonomiese groei vir die jaar bydra. Dis die voorlopige voorspellings van die Reserwebank, wat Maandag sy halfjaarlikse oorsig oor monetêre beleid uitgereik het.
2. Net 57c tussen die rand en R20 per dollar
Die rand het vroeg Maandagoggend effens kop opgetel teenoor die dollar en tot R19 verstewig. Dit kom nadat dit vroegoggend ’n nuwe rekord-laagtepunt van R19,43 teenoor die Amerikaanse geldeenheid bereik het.
3. Soveel verloor staat oor sigaretverbod
Die verbod op sigaretverkope tydens die staat van inperking gaan die staat na raming sowat R1,3 miljard aan aksynsbelasting op sigarette kos. Die Suid-Afrikaanse filiaal van British American Tobacco sê hy moes sy plaaslike fabriek sluit toe die inperking begin het. Geen voltooide sigarette word ingevoer nie.
4. Folau miljoene kwyt as Rugby Australië vou
5. Hofstryd dreig oor 2 Modimolle-dokters in isolasie
Die Suid-Afrikaanse Mediese Vereniging (SAMV) het met ’n regsproses begin nadat twee dokters van Modimolle in Limpopo wat positief vir Covid-19 getoets het teen hul wil in isolasie na die TB-hospitaal in dié dorp gevat is.
6. Só pak Afrika die virus saam – Ramaphosa
Meer as 7 800 mense in 50 Afrika-lande het al positief vir die koronavirus getoets, sê pres. Cyril Ramaphosa in sy jongste nuusbrief.
7. Net dié boere met staat se hulpprogram gehelp
Die R1,2 miljard wat die regering beskikbaar gestel het om die landboubedryf tydens die staat van inperking as gevolg van die Covid-19-pandemie te help, sal hoofsaaklik gebruik word om opkomende kleinboere te help.
8. Skade aan Metodistekerk ‘onbegryplik’
'n Walglike gemors. Dít is hoe eerw. Alan Storey van die Metodistekerk op Groentemarkplein Maandag die toneel beskryf het waar sowat 400 vlugtelinge verwyder is nadat hulle maande lank die kerkgebou beset het
9. LUISTER: Sakelui staan saam teen Covid-19
10. Rupert-geld: Rente eers ná jaar gehef op lenings